
	КОНСУЛТАЦИОНЕН ДОКУМЕНТ

	1.	ОСНОВНА ИНФОРМАЦИЯ ЗА КОНСУЛТАЦИЯТА

	1.1.
	Въведение:
Националната стратегия за регионално развитие за периода 2012-2022 г. е приета с Решение № 696 на Министерския съвет от 24.08.2012 г. Териториалният обхват на НСРР включва територията на цялата страна.
НСРР представлява дългосрочен рамков документ, определящ целите и приоритетите на държавната политика за регионално развитие на страната, в съответствието ѝ с другите структуроопределящи политики и в съответствие с предвижданията на Националната концепция за пространствено развитие[footnoteRef:1]. [1:  В съответствие с предвижданията на ЗРР към момента на приемане на стратегията.] 

Последващата оценка на изпълнението на НСРР за периода 2012-2022 г. следва да определи напредъка по постигането на заложените цели за регионално развитие и да предложи насоки за разработване на стратегическия документ за регионално и пространствено развитие на национално ниво за периода след 2025 г.

	1.2.
	Цели на консултацията:
Получаване на мненията на заинтересованите страни – участници в процесите по изпълнение на Националната стратегия за регионално развитие 2012-2022 г. за:
степента на постигане на стратегическите цели на НСРР 2012-2022 г.;
степента на постигане на специфични приоритети в рамките на отделните стратегически цели на НСРР 2012-2022 г.;
постигнатото въздействие на развитието на градските центрове върху съседните им територии;
постигнатата териториална интеграция в граничните райони;
степен на осигуряване от страна на НСРР 2012-2022 г. на териториална насоченост на секторните стратегии и политики;
принос на изпълнението на НСРР 2012-2022 г. към равномерното териториално разпределение на потенциала за създаване, разпространение и внедряване на иновации и на научноизследователската и развойната дейност;
фактори, проблеми или въпроси следва да бъдат отчетени при разработването на националния стратегически документ за регионално развитие за периода след 2027 г.

	1.3.
	Консултационен процес:
Консултацията ще бъде проведена, съгласно установения ред чрез Портала за обществени консултации www.strategy.bg. 
Срокът на консултацията е 30 дни.
Заинтересованите страни могат да представят своите становища и препоръки като попълнят представения въпросник в електронен вариант, достъпен на следния интернет адрес: https://lsrv3.gateway.bg/index.php/151881?lang=bg 
Въпросникът включва и информация за това коя заинтересована страна представлява участника в консултацията, като не е необходимо посочване на конкретни имена. Тази информация е необходима, за да може след получаване на становищата и препоръките, да се анализира правилно оценката на съответната група заинтересовани страни за изпълнението на НСРР 2012-2022 г.
Всички изразени мнения и становища ще бъдат публикувани на Портала за обществени консултации.

	1.4.
	Относими документи и нормативни актове:
Закон за регионалното развитие и Правилник за прилагане на Закона за регионалното развитие;
Национална стратегия за регионално развитие на България за периода 2012 - 2022 г.;
Национална концепция за пространствено развитие 2013 – 2025 г.

	2.	ОПИСАНИЕ НА ПРЕДЛОЖЕНИЕТО
Целите на последващата оценка за изпълнението на НСРР за периода 2012-2022 г.. включват:
оценка на резултатите, общото въздействие за периода 2012-2022 г. от изпълнението на НСРР, степента на постигане на поставените цели, постигнатото развитие и устойчивостта на резултатите към края на периода на действие на стратегията;
оценка на ефективността и ефикасността на използваните финансови ресурси за развитие на територията на страната;
осигуряване на информация и публичност относно резултатите от последващата оценка за изпълнението на НСРР 2012-2022 г.;
НСРР 2012-2022 г. определя визията за регионално развитие - "Българските райони – привлекателни за живеене, ефективно използващи своя потенциал за постигане на устойчив растеж, създаване на нови работни места, бизнес и туризъм, със съхранено при-родно и културно наследство."
НСРР поставя целевата "триада" – икономическо, социално и териториално сближаване на европейско, национално и регионално ниво във фокуса на политиката за регионално развитие за периода 2014-2020 година.
Определената в НСРР главна стратегическа цел е: "Постигане на устойчиво интегрирано регионално развитие, базирано на използване на местния потенциал и сближаване на районите в икономически, социален и териториален аспект." Определени са четири стратегически цели за развитието на страната, конкретизирани чрез единадесет приоритета.
Периодът на оценката обхваща три програмни периода - 2007-2013, 2014-2020 и 2021-2027 г. Моментите на идентифицирани основни промени нормативната рамка за формулиране, изпълнение и оценка на държавната политика за регионално развитие в периода 2012-2022 г. са в началото на 2012 г. (край на програмни период 2007-2013), началото на 2016 г. (преди средата на програмния период 2014-2020) и началото на 2020 г. (преди началото на програмния период 2021-2027). При изготвянето на последващата оценка за изпълнението на НСРР 2012-2022 г. тези изменения ще бъдат отчетени при формулирането на изводи и препоръки относно прилагането на държавната политика за регионално развитие.

	3.	ВЪПРОСИ ЗА ОБСЪЖДАНЕ
1. В каква степен са постигнати стратегическите цели на Националната стратегия за регионално развитие 2012-2022?
2. В каква степен са постигнати приоритетите на Националната стратегия за регионално развитие 2012-2022?
3. В каква степен изпълнението на НСРР 2012-2022 г. успя да отчете пространствените перспективи за развитие на страната и регионите й, определени с Националната концепция за пространствено развитие 2013-2025 г.?
4. В каква степен насочването на средства и проекти в градските центрове след 2014 г. стимулира развитието на съседните на градовете територии?
5. Изпълнението на приоритетите на Националната стратегия за регионално развитие 2012-2022 доведе ли до по-голяма териториална интеграция в граничните райони?
6. НСРР 2012-2022 осигури ли териториална насоченост на секторните стратегии и политики – образование, икономика и подкрепа на трудовия пазар, околна среда, инфраструктура, енергийна ефективност, енергетика?
7. Изпълнението на Националната стратегия за регионално развитие 2012-2022 успя ли да допринесе да по- равномерно териториално разпределение на потенциала за създаване, разпространение и внедряване на иновации и на научноизследователската и развойната дейност?
8. [bookmark: _Hlk162966839]Каква е степента на устойчивост на резултатите от реализирани проекти, приоритетно финансирани за изпълнението на територията на СЗР или в други специфични райони?
9. Има ли ключови промени в политиката за регионално развитие на национално ниво и на ниво ЕС, които са оказали въздействие върху изпълнението на НСРР 2012-2022 г.?
10. Ефективно ли са използвани източниците на финансови ресурси, определени съгласно Закона за регионално развитие, за постигане целите на НСРР 2012-2022 г.?
11. Има ли фактори за развитие или проблеми, които не са обхванати от НСРР 20012-2022 г. и ако да, кои са те?
12. Кои са основните фактори за непостигане на цел или приоритет на НСРР 20012-2022 г., в случай че има такава?
13. Кои фактори, проблеми или въпроси следва да бъдат отчетени при разработването на националния стратегически документ за регионално развитие за периода след 2027 г.?
Въпросникът, в електронен формат, е достъпен на 
https://lsrv3.gateway.bg/index.php/151881?lang=bg  
Извън посочените въпроси, на Портала за обществени консултации може да се публикуват становища, мнения и предложения, относими към извършването на последващата оценка.

	4.	ДОКУМЕНТИ, СЪПЪТСТВАЩИ КОНСУЛТАЦИЯТА
Закон за регионалното развитие и Правилник за прилагане на Закона за регионалното развитие;
Национална стратегия за регионално развитие на България за периода 2012 - 2022 г., https://www.strategy.bg/StrategicDocuments/View.aspx?lang=bg-BG&Id=772
Национална стратегия за регионално развитие на България за периода 2005-2015 г., https://www.mrrb.bg/bg/nacionalna-strategiya-za-regionalno-razvitie-na-republika-bulgariya-za-perioda-2005-2015-g/ 
Национална концепция за пространствено развитие 2013 – 2025 г., https://www.strategy.bg/StrategicDocuments/View.aspx?lang=bg-BG&Id=774
Актуализация на Националната концепция за пространствено развитие 2013 – 2025 г. от 2019 г., https://www.strategy.bg/StrategicDocuments/View.aspx?lang=bg-BG&Id=774
Междинна оценка за изпълнението на Националната стратегия за регионално развитие на България за периода 2012 – 2022 г., https://www.mrrb.bg/bg/mejdinen-doklad-za-izpulnenie-na-nacionalnata-strategiya-za-regionalno-razvitie-na-republika-bulgariya-za-perioda-2012-2022-g-priet-s-rms-425-ot-19-07-2019-g/ 
Годишни доклади за наблюдение на изпълнението на регионалните планове за развитие (2014 – 2020 г.) на шестте района от ниво 2, https://www.mrrb.bg/bg/regionalno-razvitie/strategichesko-planirane/nablyudenie-i-ocenka/ 
Междинни оценки на шестте регионални плана за развитие (2014 – 2020 г.), както и Докладите за резултатите от междинните оценки на шестте РПР на районите от ниво 2, https://www.mrrb.bg/bg/mejdinni-ocenki-na-regionalnite-planove-za-razvitie-na-rajonite-ot-nivo-2-2014-2020-g-izvursheni-prez-2017-g/ 
Доклади за резултатите от междинните оценки за изпълнението на Регионалните планове за развитие 2014-2020 г., https://www.mrrb.bg/bg/dokladi-za-rezultatite-ot-mejdinnite-ocenki-za-izpulnenieto-na-regionalnite-planove-za-razvitie-2014-2020-g/ 
Последващи оценки на шестте регионални плана за развитие (2014 – 2020 г.), както и Докладите за резултатите от последващите оценки на шестте РПР на районите от ниво 2, https://www.mrrb.bg/bg/posledvasti-ocenki-na-regionalnite-planove-za-razvitie-na-shestte-regiona-za-perioda-2014-2020-g/ 
Доклади относно резултатите от последващите оценки на Регионалните планове за развитие на шестте района за периода 2014-2020 г. приети от Министерски съвет на заседание на 16.11.2022 г., https://www.mrrb.bg/bg/dokladi-otnosno-rezultatite-ot-posledvastite-ocenki-na-regionalnite-planove-za-razvitie-na-shestte-rajona-za-perioda-2014-2020-g-prieti-ot-ministerski-suvet-na-zasedanie-na-16-11-2022-g/ 
Оценки за определен период или тематични оценки на изпълнението на Оперативните програми, съфинансирани от фондовете на ЕС с фокус върху Оперативна програма „Региони в растеж” за периода 2014-2020 г и др., https://bgregio.eu/wps/portal/operativna-programa/oprr/op-growing-regions-2014-2020/execution-oprd-2014-2020

